ফেব্রুয়ারিতেই জম্মু-কাশ্মীর বন্দে ভারত ট্রেনের উদ্বোধন মোদির

শ্রীনগর: এই প্রথম বন্দে ভারত ট্রেন ( Bande Bharat) পেতে চলেছে জম্মু কাশ্মীর (Jammu Kashmir)। এখনও দিনক্ষণ চূড়ান্ত হয়নি। তবে প্রস্তুতি প্রায় শেষ। ফেব্রুয়ারির (February) প্রথম বা দ্বিতীয় সপ্তাহেই বন্দে ভারত ট্রেনের উদ্বোধন করবেন প্রধানমন্ত্রী নরেন্দ্র মোদি (Pm Narendra Modi)।

ভারতীয় রেলওয়ে (Indian Railway) সূত্রে খবর, উদ্বোধনের দিনক্ষণ এখনও চূড়ান্ত হয়নি। এই বিষয়ে প্রধানমন্ত্রীর কার্যালয় থেকে কোনও নিশ্চিত তথ্য এখনও পাওয়া যায়নি।

কাটরা থেকে বন্দে ভারত ফ্ল্যাগ অফ করবেন প্রধানমন্ত্রী নরেন্দ্র মোদি। উদ্বোধনের আগে ২৪ ও ২৫ জানুয়ারি ট্রেন পরিষেবা ট্রায়াল রান হবে কাটরা ও শ্রীনগরের মধ্যে। প্রতি ঘণ্টায় ৮৫ কিলোমিটার গতিতে ছোটার সবুজ সঙ্কেত পেয়েছে। ট্রেনের শেষ ট্রায়াল রান সিআরএস নিজেই পর্যবেক্ষণ করেন। এই সময় ট্রেনটি ঘণ্টায় ১১০ কিলোমিটার বেগে ছুটেছিল।

আরও পড়ুন: প্রজাতন্ত্র দিবসে পুলিশ মেডেল বাংলার ২০ জনকে

কাশ্মীরে এই ট্রেন পরিষেবা শুরু হলে ব্যবসা-বাণিজ্য থেকে পর্যটনের প্রসার বাড়বে।

জানা গেছে, উদ্বোধনের দিন প্রধানমন্ত্রী জম্মু বিমানবন্দরে অবতরণ করে হেলিকপ্টারে বিশ্বের সর্বোচ্চ রেল সেতু চেনাবের উপর দিয়ে যাবেন। এর পরে তিনি কাটরা রেল স্টেশনে যাবেন।

সেখান থেকেই কাশ্মীরের প্রথম বন্দে ভারত ট্রেনটিকে ‘ফ্ল্যাগ অফ’ করার কথা প্রধানমন্ত্রীর। সেখানে একটি সমাবেশে ভাষণ দেবেন মোদি। এর জন্য দুটি জায়গাকে বেছে নেওয়া হয়েছে। যার মধ্যে একটি রয়েছে কাটরার একটি স্পোর্টস স্টেডিয়াম অপরটি মৌলানা আজাদ স্টেডিয়াম।